《感兴二首》
宋代·于石

愚公欲移山，精卫欲填海。
嗟乎智力穷，山海元不改。
春秋更战国，仁义日荒怠。
近趋管晏功，远受仪秦诒。
杨墨骋邪说，申韩祸无罪。
孔孟生其间，迂阔谁复采。
群嚣竞纷纭，智力几百倍。
山崩海可竭，吾道固长在。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。